ROMÂNIA

JUDEŢUL ALBA

ORAŞULUI ABRUD

CONSILIUL LOCAL

***PROCES – VERBAL***

Încheiat azi 26 ianuarie 2023, în cadrul ședinței ordinare a Consiliului Local al orașului Abrud.

Ședința este publică.

Convocarea ședinței s-a făcut în data de 18.01.2023, respectându-se astfel prevederile art.133 coroborat cu dispozițiile art. 134 alin. (1), lit. a) și alin. (5) din Ordonanța de urgență nr. 57/2019 privind Codul administrativ, prin Dispoziția Primarului Orașului Abrud nr. 18 din data de 20.01.2023.

La ședință sunt prezenți 14 consilieri locali, lipsește d-na consilier Stan Magdalena.

Ședința se desfășoară în sala de ședințe „Avram Iancu” a Primăriei orașului Abrud.

La ședință participă domnul Primar Albu Cristian-Alexandru, doamna secretar general Hodan Diana Mira, consilier juridic Simina Petru.

Președintele de ședință ales conform Regulamentului de organizare și funcționare al Consiliului Local, domnul Simina Sergiu Dan, declară deschise lucrările ședinței.

Președintele de ședință dă cuvântul domnului Primar să prezinte Ordinea de zi.

Domnul Primar prezintă următorul

**PROIECT AL ORDINII DE ZI**

1. ***Aprobarea procesului verbal încheiat cu ocazia ședinței extraordinare, convocate de îndată a Consiliului Local al Orașului Abrud din data de 15.12.2022.***
2. ***Aprobarea procesului verbal încheiat cu ocazia ședinței extraordinare, convocate de îndată a Consiliului Local al Orașului Abrud din data de 20.12.2022.***
3. ***Aprobarea procesului verbal încheiat cu ocazia ședinței ordinare a Consiliului Local al Orașului Abrud din data de 22.12.2022.***
4. ***Aprobarea procesului verbal încheiat cu ocazia ședinței extraordinare, convocate de îndată a Consiliului Local al Orașului Abrud din data de 04.01.2023***
5. ***PROIECT DE HOTĂRÂRE nr.03 din 10.01.2023 privind aprobarea rețelei școlare a unităților de învățământ cu personalitate juridică și a structurilor arondate, de pe raza administrativ- teritorială a Orașului Abrud, Județul Alba, pentru anul școlar 2023-2024.***
6. ***PROIECT DE HOTĂRÂRE nr.04 din 10.01.2023 privind încetarea interesului public asupra imobilului - teren, proprietate publică a Orașului Abrud, situat administrativ în Orașul Abrud, Aleea Rozelor, Județul Alba și trecerea din domeniul public în domeniul privat al Orașului Abrud al acestui imobil, în vederea vânzării cu drept de preempțiune către proprietarul construcției.***
7. ***PROIECT DE HOTĂRÂRE nr.05 din 11.01.2023 privind acordarea unui mandat special Domnului Primar Albu Cristian Alexandru reprezentantul Consiliului Local al Orașului Abrud în Adunarea Generală a Asociației „Apa Alba”.***
8. ***PROIECT DE HOTĂRÂRE nr.07 din 12.01.2023 privind participarea Orașului Abrud, Județul Alba la parteneriatul LEADER al Asociației „Grupul de Acțiune Locală din Zona Văilor Ampoiului și Mureșului” în scopul elaborării și implementării Strategiei de Dezvoltare Locală, pentru perioada 2023-2027 în vederea susținerii proiectelor din Planul Național Strategic PAC (2023-2027).***
9. ***PROIECT DE HOTĂRÂRE nr.08 din 18.01.2023 privind neasumarea responsabilității organizării și derulării procedurilor de atribuire a contractelor/acordurilor cadru pentru achiziționarea produselor aferente Programului pentru școli al României și al contractelor/acordurilor cadru de prestare a serviciilor pentru derularea măsurilor educative pentru unitățile de învățământ de pe raza Orașului Abrud, Județul Alba, pentru perioada 2023-2026.***
10. ***PROIECT DE HOTĂRÂRE nr.09 din 18.01.2023 privind însușirea și aprobarea Planului de Acțiune pentru Energie Durabilă și Climă (PAEDC 2030) al Orașului Abrud, Județul Alba***
11. ***PROIECT DE HOTARARE nr.10 din 18.01.2023 privind însușirea documentației tehnice cadastrale de dezlipire a unui imobil (teren ) situat în intravilanul localității Abrud, strada Republicii, nr.2-4, Județul Alba, înscris în CF nr.76204 Abrud***
12. ***PROIECT DE HOTĂRÂRE nr.12 din 20.01.2022 privind retragerea dreptului de folosință instituit în favoarea S.C. APA C.T.T.A. S.A. Alba asupra imobilului situat administrativ în Orașul Abrud, str. 1 Mai, nr.2, înscris în CF nr. 72409 Abrud, la nr. crt. A 1.4, nr. cadastral 72409-C4***

***Inițiator,***

***Primar, Albu Cristian-Alexandru***

1. ***Raport privind activitatea asistenților personali ai persoanelor cu handicap grav pe semestrul al II- lea al anului 2022.***

Simina Sergiu: Bună ziua dragi colegi! Declar ședința deschisă de astăzi 26.01.2023. Dau cuvântul d-lui primar pentru a citi ordinea de zi

Primar: Bună ziua tuturor! Proiectul ordinii de zi de astăzi este: Aprobarea procesului verbal încheiat cu ocazia ședinței extraordinare, convocate de îndată a Consiliului Local al Orașului Abrud din data de 15.12.2022, Aprobarea procesului verbal încheiat cu ocazia ședinței extraordinare, convocate de îndată a Consiliului Local al Orașului Abrud din data de 20.12.2022, Aprobarea procesului verbal încheiat cu ocazia ședinței ordinare a Consiliului Local al Orașului Abrud din data de 22.12.2022, Aprobarea procesului verbal încheiat cu ocazia ședinței extraordinare, convocate de îndată a Consiliului Local al Orașului Abrud din data de 04.01.2023, PROIECT DE HOTĂRÂRE privind aprobarea rețelei școlare a unităților de învățământ cu personalitate juridică și a structurilor arondate, de pe raza administrativ- teritorială a Orașului Abrud, Județul Alba, pentru anul școlar 2023-2024, PROIECT DE HOTĂRÂRE privind încetarea interesului public asupra imobilului - teren, proprietate publică a Orașului Abrud, situat administrativ în Orașul Abrud, Aleea Rozelor, Județul Alba și trecerea din domeniul public în domeniul privat al Orașului Abrud al acestui imobil, în vederea vânzării cu drept de preempțiune către proprietarul construcției, PROIECT DE HOTĂRÂRE privind acordarea unui mandat special Domnului Primar Albu Cristian Alexandru reprezentantul Consiliului Local al Orașului Abrud în Adunarea Generală a Asociației „Apa Alba”, PROIECT DE HOTĂRÂRE privind participarea Orașului Abrud, Județul Alba la parteneriatul LEADER al Asociației „Grupul de Acțiune Locală din Zona Văilor Ampoiului și Mureșului” în scopul elaborării și implementării Strategiei de Dezvoltare Locală, pentru perioada 2023-2027 în vederea susținerii proiectelor din Planul Național Strategic PAC (2023-2027), PROIECT DE HOTĂRÂRE privind neasumarea responsabilității organizării și derulării procedurilor de atribuire a contractelor/acordurilor cadru pentru achiziționarea produselor aferente Programului pentru școli al României și al contractelor/acordurilor cadru de prestare a serviciilor pentru derularea măsurilor educative pentru unitățile de învățământ de pe raza Orașului Abrud, Județul Alba, pentru perioada 2023-2026, PROIECT DE HOTĂRÂRE privind însușirea și aprobarea Planului de Acțiune pentru Energie Durabilă și Climă (PAEDC 2030) al Orașului Abrud, Județul Alba, PROIECT DE HOTARARE privind însușirea documentației tehnice cadastrale de dezlipire a unui imobil (teren ) situat în intravilanul localității Abrud, strada Republicii, nr.2-4, Județul Alba, înscris în CF nr.76204 Abrud, PROIECT DE HOTĂRÂRE privind retragerea dreptului de folosință instituit în favoarea S.C. APA C.T.T.A. S.A. Alba asupra imobilului situat administrativ în Orașul Abrud, str. 1 Mai, nr.2, înscris în CF nr. 72409 Abrud, la nr. crt. A 1.4, nr. cadastral 72409-C4, Inițiator, Primar, Albu Cristian-Alexandru și Raport privind activitatea asistenților personali ai persoanelor cu handicap grav pe semestrul al II- lea al anului 2022.

Simina Sergiu: supun la vot ordinea de zi, cine este „pentru”? „împotrivă”? „abțineri”?

 **Votează „pentru” 14 consilieri locali**

Simina Sergiu: supun la vot procesul-verbal al ședinței extraordinare din data de 15.12.2022, cine este „pentru”? „împotrivă”? „abțineri”?

**Votează „pentru” 14 consilieri locali**

Simina Sergiu: supun la vot procesul-verbal al ședinței extraordinare din data de 20.12.2022, cine este „pentru”? „împotrivă”? „abțineri”?

**Votează „pentru” 14 consilieri locali**

Simina Sergiu: supun la vot procesul-verbal al ședinței ordinare din data de 22.12.2022, cine este „pentru”? „împotrivă”? „abțineri”?

**Votează „pentru” 14 consilieri locali**

Simina Sergiu: supun la vot procesul-verbal al ședinței extraordinare din data de 04.01.2023, cine este „pentru”? „împotrivă”? „abțineri”?

**Votează „pentru” 14 consilieri locali**

Simina Sergiu: d-le primar trecem la nr.5, mai citim proiectul?

Primar: Proiect de hotărâre privind aprobarea rețelei școlare a unităților de învățământ cu personalitate juridică și a structurilor arondate, de pe raza administrativ- teritorială a Orașului Abrud, Județul Alba, pentru anul școlar 2023-2024.

Simina Sergiu: comisia nr.3?

Nemeș-Dan Ioan: aviz favorabil

Simina Sergiu: discuții? D-l Lorand

Kopenetz Lorand: domn primar, dragi colegi, am discutat cu câțiva colegi, este important pentru copii noștri să iasă din Abrud și să iasă din țară, este programul ERASMUS și rog pe acei colegi care sunt în consiliul de administrație la școli, nu să pună presiuni și domn primar dacă aveți posibilitatea să discutați cu directorii și noi să vedem cum să-i sprijinim, să-i ajutăm, ar fi bine să facem parteneriate, mulțumesc de înțelegere

Crișan Emil: puteți să detaliați puțin ce presupune acest program?

Kopenetz Lorand: cu privire la programul ERASMUS vă dau un exemplu de la Cîmpeni, școala de peste râu, știu că nu are cea mai bună cotă, dar copii de acolo merg în Portugalia și alte țări unde fac practică în școlile de acolo și își valorifică cunoștințele, limba străină, văd cum se lucrează în altă parte contează foarte mult, eu zic că e un program de experiență benefic care contează foarte mult, sper să fie mai mulți copii care beneficiază

Crișan Emil: și ce criterii trebuie să îndeplinească școlile să adere la acest program?

Kopenetz Lorand: să-și dorească acest lucru și să se hotărască să învețe să acceseze, e importantă cunoașterea limbii statului partener. Aici ne-ar ajuta corelația cu Dabas, noi mergem la ei, au resurse financiare mai bune, știți bine când vin ei la noi suntem mai slabi

Ștefani Claudiu: eu mă bucur că se discută de acest lucru. Orice școală din România fiindcă facem parte din UE poate să aplice. Acuma ca să poți derula trebuie să fie cineva interesat și să facă demersurile. Eu personal am promis acuma și am 2 proiecte în derulare pe care le finalizez în mai și o să încerc să scriu un proiect în funcție și de interesul, adică unde vor să meargă, ce vor să învețe, avem un italian partener, are o grădină și elevii care sunt pasionați de biologie pot să învețe foarte mult de la acesta, una dintre condiții e o limbă de circulație folosită pentru că copii trebuie să interacționeze cu alții, să lucreze în grupuri și să facă tot felul de activități și nu știu. Acuma că mai sunt 2-3 care nu știu că vorbească, eu am făcut invitația la liceu să participe la programul Greco de anul trecut, din păcate singurul doritor de la liceul din Abrud nu era vaccinat și atunci a mers un profesor și am căutate am găsit o fată din Cîmpeni a participat. Sunt, pot învăța, pot să își facă prieteni în altă parte, li se deschide orizontul, aici intră cumva în lumea din care facem parte. Eu personal o să-mi folosesc cunoștințele pe care le am în domeniul ăsta ca să facem niște parteneriate, trebuie să dorească, am găsit câțiva copii care vorbesc engleza și care ar putea participa

Kopenetz Lorand: copiii știu limba engleză că o învață la școală, nu trebuie să scrie colegul Ștefani proiectul, ajută eventual, ar trebui ei profesorii să fie implicați și nu știu cum îi putem motiva că financiar nu se prea poate

Ștefani Claudiu: nu se plătește transportul, cazarea, masa

Kopenetz Lorand: acum ei știu să facă proiecte pentru copii și domn primar vă rog și dumneavoastră să faceți ce puteți

Primar: acum mă uit, că se poate să se termine una din sesiunile de depunere a proiectelor acum în februarie, termen limită 22 iunie, sunt proiecte, se pot face

Ștefani Claudiu: trebuie să ai parteneri

Kopenetz Lorand: Dabas-ul ar putea fi unul

Simina Sergiu: altcineva mai dorește? Mulțumesc frumos, supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 2 din 26.01.2023 privind aprobarea rețelei școlare a unităților de învățământ cu personalitate juridică și a structurilor arondate, de pe raza administrativ- teritorială a Orașului Abrud, Județul Alba, pentru anul școlar 2023-2024.**

Simina Sergiu: d-le primar trecem la punctul nr. 6

Primar: Proiect de hotărâre privind încetarea interesului public asupra imobilului - teren, proprietate publică a Orașului Abrud, situat administrativ în Orașul Abrud, Aleea Rozelor, Județul Alba și trecerea din domeniul public în domeniul privat al Orașului Abrud al acestui imobil, în vederea vânzării cu drept de preempțiune către proprietarul construcției.

Simina Sergiu: comisia nr. 1?

David Mircea: aviz favorabil

Simina Sergiu: comisia nr. 2?

Simina Nicolae: aviz favorabil

Simina Sergiu: comisia nr. 4?

Sicoe Daniel: aviz favorabil

Simina Sergiu: discuții? D-l Nemeș

Nemeș-Dan Ioan: cred că e a 10-a oară când zic, am rugat să nu se treacă numai denumirile, CF-ul, denumirea concretă și nici acuma. Apare CF-ul, apare casa scării, apare ce-i acolo la Pocol construcția cu magazin, deși în CF apare magazin, casa scării, acuma nu știu ce vindem cred că numai terenul de sub construcție dar în CF apare și barul de deasupra, restul îl vinde proprietarul mă gândesc și atunci poate proiectul era teren de sub magazin la Pocol nu apare decât o hașurare acolo și fiecare ce a priceput

Simina Sergiu: d-l Luțu

Crișan Emil: e foarte corect ce spune colegul Nemeș, subscriu și eu de nenumărate ori am precizat în consiliul locala, în proiectele de hotărâre să scrie strada Avram Iancu nr. 2-4, aia îi la 1mai, unde am vrut să facem heliport, sau peste drum de căminul școală, nu toată lumea știe unde-i CF 71503, blocul nu știu care

David Mircea: scrie în referat, CF-ul nu-l face primarul orașului Abrud, îl face Cartea funciară, nu scrie de Pocol că-i vecin cu nu știu cine, e CF

Crișan Emil: am cerut să scrie în proiectele de hotărâre

David Mircea: Nemeș cerea să scrie în CF

Nemeș-Dan Ioan: nu în CF, denumirea corectă a suprafeței pentru care. Avem teren, poate se supără d-l Simina pe mine, avem teren vândut de arhitectul șef al orașului la frate-so. Păi dacă stau să mă gândesc nu e corect ce s-a întâmplat. Și terenul ăla cu garajele unde are d-l Emil garajul și mai sunt vreo 3-4 garaje, și nu numai ăla sunt terenuri care s-au dat așa și nu numai, dar o să mă duc să verifica așa prin rotație. Pentru că sunt terenuri luate cum sunt luate și ne-am trezit că terenurile au dispărut

Simina Sergiu: mulțumesc d-l Nemeș. D-l Nicu Simina

Simina Nicolae: dacă citeați cu atenție proiectul vedeați că scrie teren, imobil proprietate publică a orașului Abrud situat în

Crișan Emil: dar unde anume în Abrud

Simina Nicolae: aferent construcției al cărui proprietar a fost Pocol, acuma ei vreau să cumpere terenul de sub acea construcție și are preempțiune la vânzare

Nemeș-Dan Ioan: d-l Simina uitați-vă ce scrie în CF, poate aveam o garsonieră și îmi trebuia un loc de garaj acolo și noi îl vindem, exact cum a spus alt coleg

Simina Nicolae: eu am înțeles foarte bine

Simina Sergiu: d-l Sicoe

Sicoe Daniel: am o întrebare, vânzare cu drept de preempțiune către proprietarul construcției, se va face o analiză sau cum se va proceda sau se va face licitație?

Hodan Mira: nu se face licitație

Primar: nu se face licitație, el are primul drept de cumpărare fiind proprietarul construcției

Sicoe Daniel: deci o să vină

Primar: o să vină și un evaluator

Sicoe Daniel: știți de ce vă spun că sunt persoane care au cumpărat în curte la Meșteșugarul și se vinde cu 24 euro mp și în zi de azi oamenii ăia nu și-au permis să-l cumpere

Simina Sergiu: d-l Lorand

Kopenetz Lorand. vreau să o întreb pe d-na secretară forma care o votăm acuma e ok?

Hodan Mira: noi am făcut identificarea în baza CF-ului și am scris strada care e acolo

Kopenetz Lorand. deci forma e ok

Hodan Mira. în nota justificativă care a întocmit-o, consilierul juridic al consiliului local cuprinde date cu privire la acest teren, istoric, iar orașul Abrud nu și-a exercitat dreptul de cumpărare a construcției pe care a vândut-o SC Pocola, pentru că prin Legea 51 privind autorizații de construcții orașul Abrud avea dreptul să cumpere construcția. Consiliul local prin hotărâre a respins propunerea și a avizat ca SC Pocola să vândă construcția cui dorește. Actualul proprietar și-a înregistrat construcția în cartea funciară și noi apărem ca și proprietar de teren

Kopenetz Lorand: deci se poate vota

Hodan Mira: în urma adoptării hotărârii dacă se va adopta, va mai fi o nouă hotărâre prin care veți aproba procedura de vânzare, prețul va fi stabilit de un evaluator autorizat, valoarea de inventar și prețul de vânzare

Simina Sergiu: d-l Mircea

David Mircea: primul pas e să votăm această hotărâre, apoi evaluatorul va stabili valoarea terenului respectiv, dacă cineva dă un preț mai mare decât dă proprietarul îl dăm la ăla?

Primar: nu

Sicoe Daniel: dacă se stabilește 24 de euro și cineva dă 80, proprietarul construcției are prioritate

Hodan Mira: hotărârea de consiliu va preciza cui se vinde

Simina Sergiu. Mulțumim, d-l Ștefani

Ștefani Claudiu: vreau să o rog pe d-na secretară să explice ce puțin ce înseamnă încetarea interesului public, că am avut o discuție și în comisie, trecerea de la domeniul public în privat și aici sunt niște legi, reglementări

Hodan Mira: este reglementat de codul administrativ și are loc când se trece din domeniul public în privat. Noi am justificat prin nota respectivă că terenul nu face efectiv parte din domeniul public, nu este prin afectațiune, nu are o construcție, nu este drum, parc, alee, este o construcție ce aparține unei persoane fizice, deci ea nu este de interes public

Crișan Emil: și cum a construit?

Hodan Mira: cum a fost concesionat la vremea respectivă

Primar: la vremea respectivă așa a fost legislația, s-a făcut o construcție de interes privat și dacă proprietarul terenului își manifestă dorința de cumpăra și organul colectiv își manifestă dorința să vândă, se trece în domeniul privat și localitatea poate să-l vândă

Hodan Mira: la vremea respectivă când s-a făcut contractul așa era legislația, ulterior legislația s-a modificat și nu-ți mai dădea voie să concesionezi din proprietatea publică către persoane fizice decât dacă exista un interes public, o societate care prestează servicii publice, ceva de interes public

Primar: la vremea respectivă era o scăpare a legii care dădea persoanelor fizice să concesioneze, persoana fizică poate să facă prin asociații, fundații, bine că s-a modificat legea și poți să vinzi, aici e vorba de 95 mp nu dărâmi blocul ca să revină terenul de interes public

Hodan Mira: nici nu puteai să concesionezi în ultimii ani până la apariția codului administrativ din domeniul privat. După ce a apărut codul administrativ îți dă posibilitatea să concesionezi sau să vinzi din domeniul privat

Primar: așa erau legile

Simina Sergiu: d-l Nemeș

Nemeș-Dan Ioan: ce dau ăștia cu drept de proprietate devălmaș, ce înseamnă?

Primar: proprietate care e folosită de mai multe persoane, la blocuri e proprietate în devălmășie, au părți comune, care nu se pot împărți, devălmășia e recunoscută de legiuitor când nu se poate împărți dreptul de proprietate, devălmășie forțată.

Primar: câteva considerații cu privire la denumirea populară, acum nu putem trece asta în proiect, într-adevăr cărțile funciare care au fost înființate în Austro-Ungaria, atunci se păstra denumirea pe ciufală cum zicem noi, Roșia Montană avea bazinele de apă, cu denumiri Văidoia, de exemplu, asta pentru buna informare a localnicilor, dar aici e vorba de terenul de sub construcție, așa s-a concesionat în vederea construirii, concesionezi și se încorporează dreptul de construcție cu terenul, dacă nu trebuie să demolezi

Simina Sergiu: d-l Simina

Simina Nicolae: un plan de situație făcut de urbanism ar ajuta, apar un x, y, un vecin, deci asta puneam eu la proiectul de hotărâre ca să fie explicit, de multe ori le făceam eu

Simina Sergiu: mulțumim, supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 3 din 26.01.2023 privind încetarea interesului public asupra imobilului - teren, proprietate publică a Orașului Abrud, situat administrativ în Orașul Abrud, Aleea Rozelor, Județul Alba și trecerea din domeniul public în domeniul privat al Orașului Abrud al acestui imobil, în vederea vânzării cu drept de preempțiune către proprietarul construcției.**

Simina Sergiu: d-le primar trecem la următorul proiectul nr. 7

Primar: Proiect de hotărâre privind acordarea unui mandat special Domnului Primar Albu Cristian Alexandru reprezentantul Consiliului Local al Orașului Abrud în Adunarea Generală a Asociației „Apa Alba”.

Simina Sergiu: comisia nr. 1?

David Mircea: aviz favorabil

Simina Sergiu: comisia nr. 4?

Sicoe Daniel: aviz favorabil

Simina Sergiu: discuții? Supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 4 din 26.01.2023 privind acordarea unui mandat special Domnului Primar Albu Cristian Alexandru reprezentantul Consiliului Local al Orașului Abrud în Adunarea Generală a Asociației „Apa Alba”.**

Simina Sergiu: la nr. 8

Primar: Proiect de hotărâre privind participarea Orașului Abrud, Județul Alba la parteneriatul LEADER al Asociației „Grupul de Acțiune Locală din Zona Văilor Ampoiului și Mureșului” în scopul elaborării și implementării Strategiei de Dezvoltare Locală, pentru perioada 2023-2027 în vederea susținerii proiectelor din Planul Național Strategic PAC (2023-2027).

Simina Sergiu: comisia nr. 1?

David Mircea: aviz favorabil

Simina Sergiu: comisia nr. 2?

Simina Nicolae: aviz favorabil

Simina Sergiu: comisia nr. 4?

Sicoe Daniel: aviz favorabil

Simina Sergiu: discuții? D-l Crișan

Crișan Emil: dacă-mi permiteți ce beneficii avem din acest parteneriat, grupul de acțiune Valea Mureșului și Valea Ampoiului, poate era mai bine Arieșul că era mai aproape

Primar: cred că marea majoritate a dvs. știți de grupurile de acțiune locală, adică acele „GAL-uri” care sunt înființate în baza unei legi speciale și ele sunt grupate pe localități rurale, localitățile urbane au făcut parte doar în proporție de 30% din aceste grupuri, în funcție de criterii de aderare, vecinătate, dacă e zootehnie și mai sunt lucruri de genul ăsta, localitățile urbane asociate a acestor Gal-uri au fost mai toate din județul Alba. Au fost două Gal-uri în Alba, unul pe Valea Mureșului și unul pe Valea Arieșului, a fost mai rapidă Zlatna care a ocupat procentul de 30%, dincolo Baia de Arieș a ocupat procentul de 30% și din păcate n-au putut să beneficieze de anumite finanțări. E vorba de anumite finanțări AFIR-ul, omologul POR-ului, finanțate de Uniunea Europeană, am avut o ședință cu aceste Gal-uri, beneficiile cele mai mari sunt că putem într-un an de zile de la aderare, asta a fost preaderare acum, după aia o să mergem cu hotărâre de consiliu de aderare, s-a ținut adunarea generală și s-a discutat de principiu acceptarea noastră în GAL-ul respectiv, numai dacă mai face o solicitare o localitate urbană se va discuta între noi, acuma legea permite 50% și pot fi și localități urbane. Eu am niște pliante la mine vi le pot arăta, despre beneficiile pe care le vom avea participând în Gal-ul respectiv, putem să participăm la finanțări de exemplu pentru utilaje, pentru sedii instituții publice se renovează, cămine culturale în mediul rural ș.a.m.d. Sumele nu sunt mari, e undeva la 100 de mii de euro, dar dacă observați marea majoritate a localităților de lângă noi sunt dotate, majoritatea banilor vin de la Gal-urile respective. Roșia Montană a achiziționat sau e în curs de achiziționare a unui utilaj de 300 de mii de euro, 100 de mii îi pune Gal-ul și diferența o pun ei. Sohodolul și-a luat cred că de 80 de mii de euro acuma, Ciuruleasa și-a luat ceva buldoexcavator, astea sunt beneficiile în mare. Noi după ce intră putem să depunem după un an de zile nu se depune de la început. Vom avea și hotărârea de consiliu să devenim membri, asta-i numai prima fază de aderare la planul de acțiune a lor și prima fază de aderare în Gal-ul respectiv

Simina Sergiu: d-l Ștefani

Ștefani Claudiu: mulțumesc, vreau să spun că pentru a putea adera la un Gal, una dintre condiții trebuie să avem o strategie de dezvoltare locală, și o avem. În general Gal-urile sunt făcut pentru a rezolva o problemă care n-o poți rezolva singur. Ca și cu un bolovan nu poți singur doar doi. Avem un exemplu de Gal, asociația de dezvoltare intercomunitară AIDA pentru transport, e o formă, același principiu, mai multe administrații locale se unesc pentru a desfășura în comun o activitate și aici cu transportul e un lucru bun că dacă organizezi transportul la nivelul unei administrații locale costă mai mult decât să te unești cu ceilalți și costă mai puțin pe fiecare

Kopenetz Lorand: dacă e vorba de bani eu votez cu 2 mâini, e dezvoltarea orașului

Nemeș-Dan Ioan. dacă vă uitați la comunele care fac parte din Gal marea majoritate s-au dotat cu partea de pompieri, cu buldoexcavatoare, tractoare, din astea de cărat lemne, TAF-uri, și-au completat partea de PSI. Comunele nu au angajat PSI nu mai știu exact, nu cred

David Mircea: responsabil tehnic

Nemeș-Dan Ioan: probabil, dar s-au dotat prin GAL-uri

Simina Sergiu: d-l Nicu

Simina Nicolae: eu mă bucur că există posibilitate de aderare pentru că în 2012-2016, am încercat să aderăm, dar exact cum spunea d-l primar ne-au luat-o alții înainte, mai aveam o variantă să mergem spre Bihor, dar efectiv am rămas izolați aici. Sau dacă nu era cu Zlatna mai prindeam poate în zona Bradului. De aceea mă bucur acuma că aderăm, eu știu că nu e cotizație la Gal

Primar. să vedem condițiile de aderare, s-ar putea să fie ceva

Simina Nicolae. cred că ne putem permite

Simina Sergiu: mulțumi frumos, supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 5 din 26.01.2023 privind participarea Orașului Abrud, Județul Alba la parteneriatul LEADER al Asociației „Grupul de Acțiune Locală din Zona Văilor Ampoiului și Mureșului” în scopul elaborării și implementării Strategiei de Dezvoltare Locală, pentru perioada 2023-2027 în vederea susținerii proiectelor din Planul Național Strategic PAC (2023-2027)**

Simina Sergiu: trecem la proiectul nr. 9

Primar: Proiect de hotărâre privind neasumarea responsabilității organizării și derulării procedurilor de atribuire a contractelor/acordurilor cadru pentru achiziționarea produselor aferente Programului pentru școli al României și al contractelor/acordurilor cadru de prestare a serviciilor pentru derularea măsurilor educative pentru unitățile de învățământ de pe raza Orașului Abrud, Județul Alba, pentru perioada 2023-2026

Simina Sergiu: comisia nr. 1?

David Mircea: aviz favorabil

Simina Sergiu: comisia nr.3?

Nemeș-Dan Ioan: aviz favorabil

Simina Sergiu: mulțumesc, discuții? D-l Ștefani?

Ștefani Claudiu: s-a schimbat ceva în lege că înainte achiziționau administrațiile locale și acuma figurează?

Primar: nu, puteam face și noi dacă ne asumam

Ștefani Claudiu: înseamnă că face C.J.-ul

Simina Sergiu: d-l Dan

Sicoe Daniel: ca o paranteză să știți că la școala generală cu programul ăsta cu laptele care era de fapt apă și acum s-au demarat niște proceduri

Primar: va fi licitație nouă

Simina Sergiu: mulțumesc frumos, supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 6 din 26.01.2023 privind neasumarea responsabilității organizării și derulării procedurilor de atribuire a contractelor/acordurilor cadru pentru achiziționarea produselor aferente Programului pentru școli al României și al contractelor/acordurilor cadru de prestare a serviciilor pentru derularea măsurilor educative pentru unitățile de învățământ de pe raza Orașului Abrud, Județul Alba, pentru perioada 2023-2026**

Simina Sergiu: d-le primar trecem proiectul 10

Primar: Proiect de hotărâre privind însușirea și aprobarea Planului de Acțiune pentru Energie Durabilă și Climă (PAEDC 2030) al Orașului Abrud, Județul Alba

Simina Sergiu: comisia nr. 1?

David Mircea: aviz favorabil

Simina Sergiu: comisia nr. 2?

Simina Nicolae: aviz favorabil

Simina Sergiu: comisia nr. 4?

Sicoe Daniel: aviz favorabil

Simina Sergiu: discuții? Supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 7 din 26.01.2023 privind însușirea și aprobarea Planului de Acțiune pentru Energie Durabilă și Climă (PAEDC 2030) al Orașului Abrud, Județul Alba**

Simina Sergiu: d-le primar trecem la proiectul 11

Primar: Proiect de hotărâre privind însușirea documentației tehnice cadastrale de dezlipire a unui imobil (teren ) situat în intravilanul localității Abrud, strada Republicii, nr.2-4, Județul Alba, înscris în CF nr.76204 Abrud

Simina Sergiu: comisia nr. 1?

David Mircea: aviz favorabil

Simina Sergiu: comisia nr. 2?

Simina Nicolae: aviz favorabil

Simina Sergiu: discuții? D-l Nemeș

Nemeș-Dan Ioan: aici e vorba de magazii ?

Primar: nu e vorba de terenul de pe Republicii 2-4, a fost o parcelă în spate pe orașul Abrud, o jumătate de parcelă am dus-o către parcela cu blocul și cealaltă jumătate am alipit-o de parcela noastră, e în incinta CIA și parcela noastră rămâne în domeniul privat, partea din spate teren lângă vale. Reglementăm situația juridică și mai vedem ce va fi acolo

Crișan Emil: în spate la cămin școală partea din spate spre Abrudel

Primar: da, în incinta căminului școală faptic, din cartea funciară o parte aparținea de consiliul județean și o parte de orașul Abrud
Crișan Emil: dacă se scria frumos aveam habar

Primar: aici nu știu cum să scriu efectiv

Simina Sergiu: mulțumesc frumos domn primar, supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 8 din 26.01.2023 privind însușirea documentației tehnice cadastrale de dezlipire a unui imobil (teren ) situat în intravilanul localității Abrud, strada Republicii, nr.2-4, Județul Alba, înscris în CF nr.76204 Abrud**

Simina Sergiu: d-le primar trecem la proiectul nr. 12

Primar: Proiect de hotărâre privind retragerea dreptului de folosință instituit în favoarea S.C. APA C.T.T.A. S.A. Alba asupra imobilului situat administrativ în Orașul Abrud, str. 1 Mai, nr.2, înscris în CF nr. 72409 Abrud, la nr. crt. A 1.4, nr. cadastral 72409-C4

Simina Sergiu: comisia nr. 1?

David Mircea: aviz favorabil

Simina Sergiu: comisia nr. 2?

Simina Nicolae: aviz favorabil

Simina Sergiu: discuții?

Nemeș-Dan Ioan: aici e vorba de magazii sau de birouri?

Primar: scrie în referatul de aprobare clar că e vorba de contractul de finanțare pe PO, dezvoltarea infrastructurii regionale, este vorba de proiectul cu centrul de zi pentru persoane vârstnice, cantina socială cum zicem noi. Una din magaziile din spate e trecută ca fiind în administrarea SC Apa CTTA Alba, dar în momentul în care constructorul a intrat în obiectiv, acolo va fi centrala termică în anexa respectivă și acolo apare apa. Noi am dat-o prin delegare de gestiune la apa când am aderat noi la Asociația Apa Alba, 2015 sau 2016. Le ridicăm dreptul acuma și vedem unde le găsim ceva, până se vor muta când se va face sediul la stația de epurare?

Nemeș-Dan Ioan: eu am pus întrebarea magaziile, din stânga cum intri, pe colț, din ce am înțeles doar una

Primar: cum intri în stânga

Nemeș-Dan Ioan: sunt mai multe acolo

Primar: prima cum intri în stânga,

Simina Sergiu: mulțumesc frumos, d-l Lorand

Primar: unde se încasează apa rămâne, până se vor muta la noua locație de la Cristea când se va finaliza proiectul

David Mircea: acolo se spălau sticlele de sirop la Meșteșugarul

Nemeș-Dan Ioan. mai încolo vine creșa

Simina Sergiu: mulțumim, altcineva mai dorește? Supunem la vot, cine este „pentru”? „împotrivă”? „abțineri”?

 Hodan Mira: sunt necesare 8 voturi „pentru” pentru adoptarea proiectului de hotărâre

**Votează „pentru” 14 consilieri locali**

**Se adoptă Hotărârea nr. 9 din 26.01.2023 privind retragerea dreptului de folosință instituit în favoarea S.C. APA C.T.T.A. S.A. Alba asupra imobilului situat administrativ în Orașul Abrud, str. 1 Mai, nr.2, înscris în CF nr. 72409 Abrud, la nr. crt. A 1.4, nr. cadastral 72409-C4**

Primar: Raport privind activitatea asistenților personali ai persoanelor cu handicap grav pe semestrul al II- lea al anului 2022. Dacă ați citit raportul aici sunt toate datele cu privire la nr. asistenților personali și nr. persoanelor care beneficiază, e făcut bine zic eu și e pentru mine, dvs. și cetățeni dacă ne întreabă să putem răspunde ce cheltuieli sunt pentru persoanele cu handicap ce beneficiază de indemnizație de la noi sau nr. de persoane care primesc indemnizație pentru asistenți personali. În decembrie erau 33, noi am aprobat 37, ne-am încadrat în prevederile bugetare și deși banii au venit mai târziu ne-am încadrat și cu majorările de salarii. Cu sprijinul vostru am modificat nr. acestora

David Mircea: e obligație legală

Simina Sergiu: mulțumim domn primar d-l Marius

David Marius: mă gândeam că d-l primar ne prezintă raportul pentru cei care n-au citit

Simina Sergiu: d-l Ștefani

Ștefani Claudiu: vreau să vă zic că în ceea privește protecția socială, există niște angajamente ale statului român care apare și în convenția drepturilor fundamentale europene, dar dacă autoritate locală nu are resurse, rezolvă județul, dacă nu guvernul, dar drepturile oamenilor sunt garantate de constituție

Simina Sergiu: mulțumim frumos

Primar: din păcate statul asigură finanțare, dar nu în totalitate, cam 90% , din păcate sunt unele UAT-uri care au probleme cu finanțarea și nu pot plăti la timp, la noi din fericire nu au fost probleme. Mai mult am folosit și ajutorul oferit de Crucea Roșie, au fost cursurile asistenților personali aici, a fost una dintre cele mai serioase acțiuni cu ajutorul specialiștilor crucii roșii toți asistenții personali au fost cursați. Deci beneficiile au fost mai mari decât cheltuielile, primul an abia îl plătim acuma, deci cei 40 de mii de lei nu i-am dat anul trecut, ei aul sistem, plătim după, e ca la salariu, anul ăsta ne-au emis factura

Nemeș-Dan Ioan. dar i-am avut prevăzuți în buget

Primar: i-am avut, acuma plătim

Simina Sergiu: mulțumesc alte discuții

Primar: vreau să povestim puțin despre buget, e aproape finalizat, astăzi e ședința consiliului județean și din câte știu ni se alocă ca și la alte localități de rangul nostru, eu cred că a rămas 12 miliarde, înseamnă 1200 mii lei. Avem cu 200 mii mai mult ca anul trecut, nu e foarte mult dar putem echilibra bugetul pe partea de funcționare și va mai rămâne câțiva bănuți pentru partea de dezvoltare pe care o să o avem propusă consiliului local în 2 februarie ca să putem avea un buget. Dacă sunt și alte discuții și dorințe față de prima noastră întâlnire, putem rămâne să discutăm acum sau putem găsi o zi, va fi ședință extraordinară

Hodan Mira: ședință extraordinară

Primar: acuma în mare eu vă spun așa la școli finanțarea vine din costul per elev vine cam 60 mii lei, nu-i o sumă mare că nu sunt mulți copii. Și de aici reiese necesitatea de a se înțelege să nu mai consumăm atât pentru atâți copii. Din păcate sunt tot mai puțini, ne-am dori să avem copii în localitate să putem popula ambele clădiri. Sunt clădiri mari, frumoase, dar în timp o să fie tot mai nepopulate și costurile o să fie mari pentru noi. Costurile au fost un pic mai mari, în special la liceu cu energia și de aceea ne-am dus cu un pic mai mulți bani să-și plătească facturile de energie electrică, din păcate n-au venit anul trecut au venit în zilele astea, așa a venit și la UAT și atunci trebuie să ținem cont de banii ce se duc spre plata facturilor de energie electrică cât și plata combustibilului pentru că cu siguranță se mai face foc. Acuma cu căldura stăm bine la liceu, le-am spus să-și mai comande încă o mașină pentru că-s aproape goale tancurile, așa se plătește prin vamă și am mai pus pentru două mașini de combustibil să fie să nu avem probleme în toamnă când intrăm în anul școlar următor, pentru energie electrică, și de acolo fiecare cum se gospodărește. 300 de mii și ceva vin la liceu și diferența până la 600 și ceva de mii la școala gimnazială. Mâine o semnez contractul cu constructorul care va realiza proiectul de reabilitare a școlii gimnaziale, în sfârșit am ajuns după 3 licitații și aproape un an de zile de bătăi de cap, semnăm contractul de execuție, intrăm în linie dreaptă și avem 11 luni de execuție, ne-am încadrat la fix. Probabil o să fie sincope la sfârșitul anului, m-am mai întâlnit și cu alți primari și toți au probleme de genul ăsta, în special cei care au proiecte nefinalizate pe programul operațional vechi atât pe POR și pe POIM. Ioana Balea spunea că ne-am întâlnit la Alba Iulia că are un proiect care încă n-a intrat în licitație e foarte complicat să-l finalizezi. De aceea marea majoritate a banilor din oraș vor merge spre aceste proiecte, pentru că nefinalizarea unui proiect știți ce înseamnă până la urmă, nu mai poți să iei alți bani din fonduri europene. Și statul va trebui să se gândească ce face cu proiectele respective, gradul de absorbție a fondurilor europene, dacă nu se poate face cum s-au lăudat 94-97%, pentru că au fost forțate UAT-urile în perioada asta de prelungire până în 2023 a POI-ului și a POR-ului se mai ia, se mai iau și acuma, sunt la ministerul dezvoltării, când să-l faci în 11 luni de zile pentru Dumnezeu. Dar se finalizează astea vechi

Ștefani Claudiu: poate prelungesc termenul

Primar: din discuțiile cu primul ministru și alți factori de decizie spuneau să faci o analiză clară și corectă și să nu mai luăm, mai bine să renunți, nu poți să-l finalizezi. Acuma norocul nostru v-am spus și faptul că cele două proiecte începute la sfârșit de 2021 și început de 2022 sunt într-un stadiu avansat, avem un stadiu mai puțin avansat din punct de vedere a plăților pentru că aici am avut o majorare a plăților, restanțele nu sunt mari, nu le pot spune restanțe pentru că suntem încă în perioada de facturare, în termen de plată, facem plăți că am primit finanțare începând cu săptămâna următoare să terminăm cu ele și eu chiar vă invit să mergem dacă suntem dispuși, mâine mă duc cu echipa de proiect la ambulatoriu, care e deja la finisaj, se dă glet. Exteriorul, tabla e cumpărată, mai stau după cârligele care prind jgheaburile că nu erau bine făcute și tabla e deja cumpărată. Mai sunt mici probleme de rezolvat în partea din spate, dispoziții de șantier, acolo trebuie să ne asumăm cu ce finanțare mergem probabil din bugetul local, mai trebuie probabil vreo 2 milioane de lei, și de aia în consiliul de administrație le-am spus să spunem lucrurile așa cum sunt să nu ne îmbătăm cu apă rece, care e realitatea acolo

Kopenetz Lorand: poate se poate merge cu ceva bani din buget

Primar: din păcate nu cred că se poate merge, avem o plată făcută, anul trecut s-a aprobat și acolo se rambursează 100 de mii de lei, bani care o să fie folosiți și Ionela nu are nimic de obiectat, pentru terminarea acoperii pediatriei, să le plătească la oamenii ăia manoperă și ce s-a băgat acolo, tabla din câte știu eu s-a cumpărat din sponsorizarea de la Cuprumin de anul trecut, dar în cursul anului eu sper să mai găsim rectificări și bani să mai putem merge către spital

Simina Anca: deci pentru funcționare nu

Primar: acuma funcționare dezvoltare cam pe acolo sunt, dacă vin 100 de mii trebuie să acoperi nevoile curente

Kopenetz Lorand: d-le primar vom avea o discuție cu d-na manager în consiliul de administrație și vedem

Primar: da, vă rog să mă invitați și pe mine să le povestesc, eu zic să vedem nevoile imediate, am văzut solicitarea lor, sunt cam aceleași ca și anii trecuți, obiective care nu se pot realiza, bazinul de apă care costă 60 de mii, nu e o nevoie imediată că au rețeaua orașului și se anul viitor se finalizează și aducțiunea de la Cîmpeni, nu cred că sunt sincope, dacă sunt ne asumăm și puteam să rezolvăm punctual. Au apă deocamdată numai să nu fie probleme la oraș. La dotări au aceleași solicitări care n-au fost rezolvate de un an doi, deci din punctul meu de vedere pot să mai aștepte un pic, cel mai urgent ar fi acoperirea clădirii corpului principal și aia o să o finalizăm

Sicoe Daniel: la școala generală cu sala de sport se caută soluții pentru o centrală să fie montată afară, și nu sunt bani. Banii care au fost anul trecut pe investiții 35 de mii

Primar: acuma mai punem un pic de bani acolo să fie mai mult și diferența să putem să mergem să o acoperim cu sponsorizări

Sicoe Daniel: în jur de 2 miliarde costă lucrarea acolo

Primar: o să facem eforturi să putem realiza și încălzirea acolo, materialele s-au luat și s-a turnat fundația

Koepenetz Lorand: și activitatea unde s-a ținut?

Sicoe Daniel: aici la Eco și în sălile de clasă

Primar: eu am vorbit cu Mirela să punem de la 35 de mii să fie undeva la 50 de mii, bani cu care din punctul meu de vedere să poată contracta o firmă care să facă lucrările de încălzire la sală

Sicoe Daniel: s-au contactat 3 firme și toate au spus în jur de 1 miliard costă și toate 3 vreau măcar jumătate,

Primar. acuma avans nu se poate da, se face contract pe o sumă mai mică și se modifică pe parcurs

Simina Sergiu: mulțumesc d-l Dan, d-l Luțu

Crișan Emil: d-l primar când ne-am întâlnit cu discutarea bugetului în 19, ne-ați spus că urmează o înfățișare în procesul cu asociația Spirit Apuseni, ne informați ce s-a discutat că uitați mor oameni, o femeie sfâșiată de câini, un copil atacat și cred că e imperios necesară adunarea câinilor vagabonzi din oraș

Primar: am discutat și sunt acțiuni politice și din păcate Dumnezeu să o odihnească pe femeia ce a fost ucisă de câini, e o problemă în fiecare localitate din România, pentru că din păcate legea în România a fost făcută cu lacune la vremea respectivă și această lege n-a ajuns la o finalitate ca să scăpăm de câinii comunitari până la urmă. În proces a mai intervenit o federație de iubitori de animale, au fost 2 acțiuni introduse de către ei s-au unit, procesul nu s-a finalizat. Din fericire Asociația Comunelor din România, cei la care le-am dat adăpostul de animale ca să poată să-și constituie un adăpost la nivel județean și noi să fim punct de lucru și să poată desfășura servicii de capturare și gestionare a câinilor fără stăpân, dorește să-și asume punerea la punct a adăpostului și să continue și serviciul. Dar trebuie să vedem și problemele din comunitate, eu am discutat și cu asociațiile iubitorilor de animale din zonă și scopul e desfășurarea unei acțiuni pentru că nu poți să nu ai lângă tine, înseamnă că-i ai dușmani și dacă ești în dușmănie cu cineva nu poți să rezolvi lucrurile nicicum, săptămâna viitoare, luni, desfășurăm o acțiune de informare a cetățenilor, au făcut adrese la poliția animalelor, și împreună cu medicul veterinar să facem o acțiune, să batem la poarta oamenilor să-i informăm că sunt obligați să-i microcipeze și să sterilizeze animalele care nu au pedigree, să își țină animalele, câinii în gospodărie să nu-i lase afară pentru că în momentul în care îi lasă afară sunt pasibili de pedeapsă administrativă sau până la penală dacă animalul din gospodărie rănește altă persoană sau chiar alt câine. Acțiunea respectivă va fi luni, deși îmi programasem să mă duc la București să semnez două contracte la ministerul dezvoltării, digitalizarea și clădirea liceului HCC, dar o să mă duc marți ca luni să putem face acțiunea pe care au pus-o deja pe rețelele de socializare, după ce mai avem o discuție cu DSV-ul să vedem ce persoane ne trimit, am avut o discuție și ne-au promis că o să trimită și câteva persoane din cadrul poliției animalelor. Deci luni vom fi de la ora 11 în teritoriu, vor fi echipe cu medic veterinar, să le explicăm că nu pot să fie animale pe domeniul public, dacă sunt pe domeniul public trebuie să ne asumăm noi capturarea, ați văzut ce s-a întâmplat în București, nu pot să capturezi, câinii nu stau să-i prinzi, e foarte complicat să faci o astfel de capturare și nici nu-i recomandat. Deci se face inventarierea celor cu stăpân și cei de pe domeniul public să-i captureze asociațiile că știu cum și apoi să vedem ce facem cu ei, poate îi ia în adopție cineva până putem să pornim acțiunile deja începute și prevăzute de lege. Fiecare UAT are problema asta, Alba Iulia, Cîmpeni, Ciuruleasa, Zlatna ș.a.m.d. E o problemă gravă și atitudinea trebuie să o ia fiecare edil în parte, eu am luat și sper să ne iasă cât de cât bine, o să fie pliante împărțite făcute și poliția animalelor o să le spună că-i amendează dacă își lasă câinii nesterilizați și microcipați. Dacă îi capturezi apar alții și alții și problema nu se rezolvă. Ca să-ți faci un serviciu din 7 oameni iarăși nu ne permitem la nivel de localitate și e greu cu posturile vacante mai bine rămâi fără. Deocamdată sunt acțiuni în instanță față de UAT-uri și problema se blochează. Sunt oameni care au lăsat câinii liberi, la București e teren privat, cei de la ASPA nu au reuși să-i prindă. Noi am încercat prin acțiunea de sterilizare de anul trecut să capturăm o cățea de la spital și au încercat cu diverse și nu poți să o capturezi indiferent ce îi dai

Ștefani Claudiu: în completare la ce a spus d-l primar, vă rog să mă ascultați, noi avem această problemă în România pentru că nu avem o politică publică în acest domeniu. Legea a fost făcută sub imperiul emoții și e mai mult pe interesul pentru firmele de hingheri. Statul român trebuie să acționeze în câteva direcții: 1 să responsabilizeze proprietarii de animale, mai sunt câteva, așteptările oamenilor sunt să ia câinii de pe domeniul public, să-i ducă, asta e nerealist, nu ai boxe și atunci poți să iei doar exemplarele periculoase pentru că adăpostul e limitat. Deci degeaba pompezi apa din lac dacă n-ai oprit izvorul ce o alimentează, deci vedeți și dvs. că aveți exemple că proprietarii de animale din Abrud și din jur încep să arunce puii sau să-i ducă în satul vecin și statul român nu modifică legea care e făcută să împovăreze administrațiile locale fără să rezolve problema, deci degeaba încerci să elimini o populație, că anumite exemplare vor scăpa și populația se va reînnoi. Ar trebuie să ne implicăm cu toții alături de administrațiile locale, toți câinii cu stăpân să apară în registrul câinilor cu stăpân și trebuie cipați. De asemenea câinii de pe domeniul public, trecuți în registru câinilor fără stăpân, sterilizați și cipați, e singura cale de a opri fenomenul. Și cei din jur că dacă noi facem și ceilalți nu fac e degeaba. Primăria din Alba Iulia a plătit 291 de mii fără TVA pentru câini, primăria Zlatna 70, Primăria Sebeș 22.80 mii, Primăria Gârbova 42 de mii banii ăștia putea fi folosiți în alte proiecte nu să-i pompăm la ăștia care fac afaceri pe spinarea noastră

Simina Sergiu: mulțumim frumos declar ședința închisă

Primar: la revedere !

PREȘEDINTE DE ȘEDINȚĂ CONTRASEMNEAZĂ CONSILIER LOCAL SECRETAR GENERAL SIMINA SERGIU-DAN HODAN DIANA MIRA